google/wiki40b huggingface dataset:
Franck Riester

Isiklikku

Franck Riester teatas detsembris 2011, et ta on homoseksualist.
Toomas Paur

Toomas Paur (sündinud 17. märtsil 1949 Võrus) on eesti poliitik. Ta oli alates 11. detsembrist 2016 Riigikogu XIII koosseisu liige.
Toomas Paur on kuulunud Reformierakonda, Tuleviku Eesti Erakonda, Demokraatlikku Tööparteisse, Maarahva Erakonda ja Eestimaa Rahvaliitu. 2007. aastal astus ta Eesti Keskerakonda.
Paur lõpetas 1975. aastal Eesti Põllumajanduse Akadeemia agronoomina. 1987–1994 oli ta Maaritsa kolhoosi esimees. 1996. aastal valiti ta Eesti Reformierakonna nimekirjas Valgjärve valla volikogu liikmeks.
Paur oli Põlvamaa Tootjate Liidu üks taasrajajaid ja selle esimees. Ta on töötanud pulmavanemana ja Raadio Martas saatejuhina.
Rahvaliidus oli ta erakonna Kagu-Eesti koordinaator ning tegi Arnold Rüütlile 2001. aasta presidendivalimistel kampaaniat.
Keskerakonnas on ta Valgamaa, Põlvamaa, Tartumaa, Jõgevamaa ja Võrumaa koordinaator. 2012. aastal väitis ta, et annetas 2010. aastal Keskerakonnale 30 000 krooni sularahas.
Ta kuulub Võru linnavolikokku ja oli 2009–2010 ning taas alates detsembrist 2015 linnavolikogu esimees. Ta on Võrumaa Omavalitsuste Liidu juhatuse liige ja AS Võru Vesi nõukogu liige.
Paur kandideeris 1995. aasta Riigikogu valimistel valimisliidu Õiglus nimekirjas valimisringkonnas nr 10, sai 77 häält, kuid valituks ei osutunud.
1999. aasta Riigikogu valimistel kandideeris ta samas Eestimaa Ühendatud Rahvapartei nimekirjas, sai 254 häält, kuid valituks ei osutunud.2015. aasta Riigikogu valimistel valimisringkonnas nr 11, sai 511 häält, kuid valituks ei osutunud. 5. märtsil 2015 esitas ta Vabariigi Valimiskomisjonile kaebuse, milles taotles Võru Maakonna Valimiskomisjoni hääletamistulemuste protokollis sisalduva otsuse valimisringkonnas nr 11 hääletamistulemuste kindlakstegemise kohta tühistamist ja valimisringkonnas nr 11 hääletamistulemuste kehtetuks tunnistamist ning valimisringkonnas kordushääletamise korraldamist. Põhjuseks tõi ta ajalehes Postimees avaldatud artikli, kus väideti, et Võru Pensionäride Päevakeskuse juhataja hääletas eelhääletamise ajal oma tööarvutist päevakeskuse pensionäride eest, võttes selleks inimeste ID-kaardid ja paroolid. Vabariigi Valimiskomisjon otsustas jätta kaebuse rahuldamata.

Isiklikku

Ta on abielus Gleeri Pauriga. Nad elavad Tartu maakonnas Ülenurme vallas. Neil on kolm täiskasvanud last: Jaanus, Meelis ja Kristiina.
Lõuna-Eestis on Toomas Pauri järgi läinud käibele väljend "pauri tegema" ehk "paurima", mis tähendab suurema suutäie nimel partei vahetamist või ka parteis tavapäratut soleerimist.
Ain Aaviksoo

Ain Aaviksoo (sündinud 14. juunil 1974 Võrus) on Eesti riigiametnik, arst, teadlane ja ettevõtja.
Ta lõpetas aastal 1998 Tartu Ülikooli arstiteaduskonna arsti eralal. Pärast internatuuri läbimist 1999. aastal sai ta arsti kutse. Ta õppis traumatoloogia residentuuris aastatel 1999–2003.
Ta töötas Sotsiaalministeeriumis projektijuhina aastatel 1999–2000 ning rahvatervise osakonna juhina aastatel 2000–2003.
Aastatel 2004–2005 õppis ta Harvardi Ülikooli Rahvatervise koolis, kus talle anti rahvatervise magistrikraad kvantitatiivsete meetodite erialal.
Ta on töötanud muu hulgas Poliitikauuringute keskuses Praxis aastatel 2004–2011 tervisepoliitika valdkonna juhina ning aastatel 2006–2010 Praxise juhatajana (juhatuses kuni aastani 2011).
Ta töötab alates 2007. aastast lektorina Tartu Ülikooli arstiteaduskonnas ja Tallinna Tehnikaülikooli Tehnomeedikumis ja eMeditsiini laboris.
Aastal 2010. asutas ta koolitus- ja konsultatsiooniettevõtte HealthIN OÜ, mis tegeleb konsultatsiooni ja koolitustega tervishoiu valdkonnas, peamiselt uutel tehnoloogiatel põhineva innovatsiooni juurutamiseks.
Aastatel 2015-2018 töötas ta sotsiaalministeeriumi e-teenuste arengu ja innovatsiooni asekantslerina.
Tallinna–Pääsküla rongiliin

Peatused, tsoonid ja hinnad

Liinile jääb 9 peatust: Tallinn (Balti jaam), Lilleküla, Tondi, Järve, Rahumäe, Nõmme, Hiiu, Kivimäe ja Pääsküla. Kõik peatused asuvad 1. tsoonis. Seisuga 7. detsember 2008 maksis liini mistahes peatuste vahel täispilet 12 ja sooduspilet 11 krooni. Seisuga 04.07.15 maksab I tsooni tavapilet 1,1 € ja sooduspilet 0,8 €, Tallinna linna registreeritud elanikele on sõit (rohelise ühistranspordikaardi esitamise korral) kogu liinil tasuta.
Isetäienduv graaf

Isetäienduv graaf on graaf mis on isomorfne tema täiendiga. Üks lihtsaimad mittetriviaalsed isetäienduvad on ka 5-tipuline 5-vöö-regulaarne graaf.
Ühe isetäienduvate graafide klassi moodustavad bisümmeetrilised Paley graafid. Iga Paley graaf on tugevregulaarne. Kõik tugevregulaarsed, vähem kui 37 tipuga graafid on Paley graafid.
Iga n-tipulise isetäienduva graafi servade arv on parajasti pool vastava täisgraafi servade arvust, st n(n − 1)/4 serva, ja (kui servade arv on suurem kui 1) peab selle diameeter olema 2 või 3. Seega n(n −1) peab jaguma 4-ga, n peab olema kongruentne väärtustega 0 või 1 mod 4, mis tähendab et näiteks 6-tipuline graaf ei saa olla isetäienduv.
Grobiņa ordulinnus

Grobiņa ordulinnus (läti keeles Grobiņas viduslaiku pils, saksa keeles Grobin ) oli keskajal Liivi ordu linnus. 
Keskajal oli see Grobiņa foogtkonna linnus, kus resideeris Grobiņa foogt. 
Kuni 2009. aastani jäi linnus Liepāja rajooni, pärast seda Grobiņa piirkonda.
Muhu-Suure vald

Muhu-Suure vald (ka Muhu-Suuremõisa vald; saksa keeles Mohn-Grossenhof) oli vald Saaremaal Muhu kihelkonnas.
Vald eksisteeris 1866–1939.
Valla alal asusid Muhu-Suuremõisa, Nurme ja Tamse mõis.
Assaku Nõiakivi

Assaku Nõiakivi asub  Assakul Harju maakonnas Rae vallas uue ja vana Tartu maantee ristumiskohast 100 m Tallinna poole, Assaku viadukti lääneküljel.
Kivil on 405 väikest kunstlikku lohku ja lai sile liurenn, mis viitab kivi kasutamisele viljastusmaagiaga seotud rituaalides. Kivi taasavastas 1964. aastal Oskar Raudmets.
1992. aastal kogutud pärimusteate järgi on kivi kasutatud ohvrikivina:
"Kivi peal on lohukesed, et need on inimeste tehtud. Ja et vanasti olid inimesed sinna andeid viinud – ta ütles jah, andisid, mitte ohvreid. Oli viidud siis mõni viljatera või kamaluga jahu või kes rikkam oli, see viis hõbemündi. /---/ Vanaema ei nimetanud seda kivi Nõiakiviks, ütles vist ohvrikivi. Ma ei tea, kas tema noorpõlves neid andeid sinna viidi, aga ta oli küll kohalik inimene, Jaani talust pärit (vanaisa oli mujalt tulnud), küllap ta teadis."
Arengukoridor

Arengukoridor (inglise development corridor) on piirkond kahe tõmbekeskuse vahel, mille üheaegne ja terviklik arendamine koos tõmbekeskustega võimaldab kasutada tõhusamalt vahendeid, hajutada keskkonnariske ning lähtuda otsuste tegemisel üldisematest ja jõulisematest säästvuse kriteeriumidest.
Vladimir Nekrassov

Teoreetilised vaated

Nekrassov väidab, et inimesel embrüo kujunemise algusest saadik ebavõrdne arv molekulide ja rakkude parem- ja vasakpoolseid vorme. Biosfääril olevat peenväljaline energeetiline vasak- ja parempoolsus, mis tuleneb maakoore pealmise kihi maatriksist. Keskkonna peenväljaline seisund määravatki vasak- ja parempoolsete rakkude suhtarvu kujuneval organismil.
Nekrassov väidab, et eri organismidel on ülekaalus mitmesuguste ainete, sealhulgas aminohapete vasak- või parempoolsed vormid (valitseva seisukohtade järgi on organismides ainult üht tüüpi valgud). Samuti olevat ta katseliselt välja selgitanud, et organismidel on kas vasak- või parempoolne bioväli. Veres olevat olenevalt biovälja tüübist ülekaalus vasak- või parempoolse optilise aktiivsusega rakud.
Maa vormi väljas olevat ringikujulised biosfääri patogeensed tsoonid, kus välja struktuuride muutuse tõttu on elektrostaatiline väli muutunud.
Nekrassovi väitel mõjuvad inimesele ja teistele organismidele kahjulikult integraalskeemid, mis leiduvad arvutites, mobiiltelefonides jm olmeelektroonikaseadmetes. Kahjulikku toimet avaldavat nende vormi väli, mis ei olene sellest, kas seadmed on sisse lülitatud. Et erinevalt elusolendite vormist ei vastavat nende vorm kuldlõikele, mõjuvat nad organismile kahjulikult. Näiteks alanevat integraalskeemide toimel ripsloomade liikumisaktiivsus kaks korda.

Leiutised

Nekrassov olevat integraalskeemide kahjuliku toime neutraliseerimiseks välja töötanud seadme, mille soodus toime on integraalskeemide toimest tugevam.

Tunnustused

Nekrasovi seadmed, kaasaarvatud "Foton R15" on sertifitseeritud Vene Teadusliku Keskuse Taastava Meditsiini ja Tervise Balneoloogia Ministeeriumi diplomiga, Venemaa Föderatsiooni korraldatud võistlusel "Parim Diagnostika ja Taastava Meditsiini Tervist-parandav Tehnoloogia – 2003" (ka aastal 2005).
Haapsalu raekoda

Haapsalu raekoda on hoone Haapsalus. Raekoda asub vanalinnas Lossiplatsi juures.
Raekoja ühekorruseline hoone on ehitatud 1770ndatel paekivist, see esindab hilisbaroklikku stiili, kuigi on kujunduselt lihtne. Maja on kivikatusega, paekiviseinad on krohvitud. Sümmeetrilise peafassaadi keskkohas oleva portaali kohal asub värviline dolomiidist linna vapp. Esifassaadil on kummalgi pool ust neli kõrget tiheda asetusega akent. Uks on suhteliselt hästi säilinud, seda imiteerib 1970. aastatel restaureerimistööde käigus valmistatud tagauks. Hoone algne värv on olnud helekollane, hiljem on seinu mitu korda üle värvitud, isegi helesiniseks. Algselt oli majas barokile iseloomulik ruumide jaotus, kus uksed asusid ühel pikiteljel. Maja keskel asus mantelkorsten.
Raekoja ehk linna omavalitsuse hoone funktsioon oli majal kuni Saksa okupatsiooni alguseni 1941. aastal. Saabunud Nõukogude võim paigutas raekotta Läänemaa arhiivi ja Haapsalu rahvakohuse. 1946. aastal lubati hoone Lääne Maakondliku Muuseumi kasutusse, kuid alles 1949. aastal sai muuseum maja oma valdusse. Pärast remonti avati järgmise aasta kevadel esimesed näitused.
1961. aastal avaldas muuseum soovi hoonele teine korrus peale ehitada, et näitusepinda laiendada, kuid seda ei rahuldatud. 1974.-1979. aastal restaureeriti hoone välisfassaad võimalikult algupärasel kujul, siseruume kohandati muuseumi vajadustele.
George P. Shultz

George Pratt Shultz (sündinud 13. detsembril 1920 New Yorgis) on Ameerika Ühendriikide majandusteadlane ja äritegelane. Ta on Vabariikliku Partei liige.
Ta oli 1972–1974 rahandusminister Richard Nixoni valitsuses ja Ameerika Ühendriikide riigisekretär Ronald Reagani valitsuses 1982–1989.
Karikakramäng

Sisu

Naine avaldas kosjalehes kuulutuse ja sellele vastas keegi Hans-Erik. Nad on olnud kirjavahetuses, neil on ka abiellumise kuupäev paika pandud ning naine ootab Hans-Erikut esimest korda külla. Kuid ootamatult on ukse taga naise kooliaegne sümpaatia, kes palub naist hoopis endaga abielluda.

Sisu

Tragikoomilines armastusloos armub Margus mustlastüdrukusse ja satub seetõttu korduvalt vastuollu oma konstaablist isaga.
Nadõm

Ajalugu

Nadõmi on esmamainitud 1598. aastal. 19. sajandi teisel poolel jäi asula inimtühjaks. 1968 asutati uuesti lähedal leitud gaasimaardla tõttu. 1972 sai linnaõigused.
Linnalähedases maardlast tarnitakse 11 % Venemaa maagaasist.
Mathias von der Recke

Mathias von der Recke (ka Thiess; surnud enne 1581. aastat) oli Liivi ordu liige, viimane Dobele komtuur aastail 1548–1562 ja sama piirkonna valitseja 1562–1576.
Tema vanemad olid Dietrich von der Recke zu Heide ja Elisabeth von Hiesfeld. Ta pärines Vestfaalist Kameni lähedalt.
Dietrichit on 1535. aastal nimetatud Ruhja kumpanina, seejärel pidas ta kuni 1541. aastani tõenäoliselt sama ametit Kuldīgas. 1544. aastal oli ta majandusülem (Schäffer) Võnnus ja 1548. aastal sai ta Dobele komtuuriks.
1562. aastal, kui Liivi ordu likvideeriti, keeldus Mathias oma valduseid vastsele Kuramaa hertsogile Gotthard Kettlerile loovutamast ja valitses neid kuni 1576. aastani, seda küll mitte enam poolvaimuliku rüütelvennana, sest 1562. aastal oli ta ka abiellunud Sophia Fircksiga, vaid Poola kuninga vasallina. 1576. aastal läks Kettleril lõpuks korda Mathias Dobelest valuraha eest loobuma sundida, ta sai lisaks rahale vastu ka mõningad valdused Kuramaal. Nii sai Mathiasest Recke aadlisuguvõsa Kuramaa liini rajaja.
Gemini 3

Gemini 3 (ametlikult Gemini III) oli Gemini programmi esimene mehitatud lend, mille meeskonnaks olid astronaudid Gus Grissom ja John Young. Gemini 3 startis 23. märtsil 1965 ja kestis 4 tundi, mille jooksul tegid mehed kolm tiiru ümber Maa.
Gemini 3 oli viimane missioon, mida juhiti Florida osariigis asuvast Cape Canaveralist. Peale seda missiooni, koliti NASA missiooni juhtimiskeskus Texase osariigis asuvasse Houstonisse.
Nikolai Liidemann

Nikolai Liidemann VR II/3 (Vabadusristi diplomil Nikolai Lindemann; 17. veebruar/1. märts 1895 Taali vald, Pärnumaa – 30. mai 1973 Sindi) oli Eesti sõjaväelane (kapral, 1918), politseinik ja kommunistlik poliitik.
Ta osales Vene sõjaväes Esimeses maailmasõjas, Vabadussõjas 1. suurtükiväepolgus ja välipatareis nr. 2, sai autasuks Roodi mõisast eraldatud Rehe talu Halinga vallas Pärnumaal, müüs selle 1925. aastal maha. II liigi 3. järgu Vabadusrist 21. veebruaril 1920 (hinnates vahvust, mis Teie ülesnäitanud lahingus 15 detsembril 1918 a. Rägavere mõisa juures).
1920–1921 oli ta Narva politsei 4. jaoskonna vanemkordnik, seejärel töötas Sindi kalevivabrikus, aktiivne ametiühingu liige. Kandideeris 1923 Sindi alevivolikogu valimistel Töörahva Ühise Väerinna nimekirjas, 1925. aastal oli kommunistlikus detsembrimässus osalemise tõttu vanglas, seejärel politsei valve all. Septembris 1925 põgenes Nõukogude Liitu, viidi Saksa okupatsiooni ajal Saksamaale, naasis Eestisse, oli Sindis tekstiilitööline.
1,2-etaandiool

1,2-etaandiool ehk etüleenglükool (keemiline valem HOCH₂–CH₂OH) on dioolide hulka kuuluv keemiline aine, mida kasutatakse laialdaselt antifriisina.
Ta on värvuseta ja lõhnatu magus siirupitaoline mürgine hügroskoopne vedelik. Keemistemperatuur on 197,8 °C.

Kasutamine

Etüleenglükooli kasutatakse jahutussegudes, antifriisides, polümeeride lähteainena, loodusliku gaasi torustikes ja paljudes tarbekaupades.
Orgaanilises sünteesis kasutatakse etüleenglükooli karbonüülrühmale kaitserühma saamiseks. Aldehüüdi või ketooni töötlemine etüleenglükooliga happelise katalüsaatori (näiteks p-tolueensulfoonhape või BF₃•Et₂O) juuresolekul moodustub vastav 1,3-dioksolaan (tsükliline atsetaal või ketaal), mis ei reageeri nukleofiilide ega alustega. 1,3-dioksolaani kaitsva rühma saab hiljem eemaldada happelisel hüdrolüüsil. Näiteks:

Veterinaaria

Etüleenglükooli sissesöömine on sage ägeda neerupuudulikkuse põhjus koertel ja kassidel. Mürgistust esineb sagedamini kassidel. Letaalne doos kassile on 1,5 ml/kg.
James Cagney

James Francis Cagney, Jr. (17. juuli 1899 New York – 30. märts 1986 New York) oli ameerika näitleja. 
Ta alustas karjääri teatrilaval, kuid kujunes eriti mõjukaks hiljem filminäitlejana. Tunnustust ja auhindu on James Cagney pälvinud väga erinevate rollide eest, kuid tänapäeval mäletatakse eeskätt tema karmikoelisi tegelaskujusid kriminaalžanrist. 1999. aastal paigutas Ameerika Filmiinstituut ta Ameerika 50 tähtsama ekraanilegendi koondtabelis kaheksandale kohale.
Lavakarjääri esimeses lavatükis tantsis ta naiseks riietatuna 1919. aastal revüüs "Every Sailor". Mitu aastat astus Cagney üles tantsijana ja koomikuna vodevillides, kuni sai 1925. aastal esimese näitlejarolli. Sellele järgnes teisi rolle, mis äratasid tähelepanu ja tõid talle 1929. aastal peaosa näidendis "Penny Arcade". Kriitikud ülistasid teatrilavastust ja Warner Bros. võttis ta 500-dollarilise nädalapalga eest kolmeks nädalaks tööle, et ta kordaks sama osatäitmist filmiversioonis. Sellele järgnes peagi seitsmeaastane leping.
Cagney seitsmes film "Rahvavaenlane" ("Public Enemy") kujunes oma aja üheks mõjukamaks gangsteridraamaks. Selle filmiga kerkis Cagney nii Warneri stuudio kui ka kogu Hollywoodi suuremate staaride hulka. 1938. aastal sai ta esimest korda parima meespeaosatäitja Oscari nominendiks filmiga "Räpased inglid" ("Angels with Dirty Faces") ning võitis selle auhinna 1942. aasta filmiga "Yankee Doodle Dandy". Kolmas nominatsioon tuli talle 1955. aastal rolli eest filmis "Armasta või jäta mind" ("Love Me or Leave Me"). 1961. aastal loobus Cagney paarikümneks aastaks näitlemisest ja veetis aega oma talukohas, kuid võttis siis vastu pakkumise mängida kaasa filmis "Ragtime".
Teet Pullerits

Teet Pullerits (sündinud 23. aprillil 1967 Tartus) on Eesti ja Rootsi arstiteadlane ja allergoloog.

Elulugu

Pullerits lõpetas 1985 Tartu 2. Keskkooli, 1993 Tartu Ülikooli arstiteaduskonna, meditsiinidoktor (1999, Göteborgi Ülikool), väitekiri "Intervention studies in rat allergy model and in human patients with seasonal allergic rhinitis" (Göteborg, 1999). 1993 oli ta TÜ intern, 1994–99 Göteborgi Ülikooli doktorant, 2000–03 Göteborgi Ülikooli haigla intern ja aastast 2004 teadusresident. 2017 tegutses ta Sahlgrenska Ülikooli haiglas allergoloogina

Teadustöö

Teet Pulleritsu peamine uurimisvaldkondon immunoglobuliin (Ig) E tekke regulatsiooni ja antileukotrieenide ning glükokortikoidide mõju allergilisele põletikule. Ta on Euroopa Allergia ja Kliinilise Immunoloogia Akadeemia (2002), Rootsi Arstide Seltsi (2002) ja Rootsi Allergoloogiaühingu (2003) liige. Ta on saanud 4 stipendiumi ja avaldanud umbes 50 teadustrükist.

Isiklikku

Teet Pullerits on Rein Pulleritsu, Heivi Pulleritsu poeg, Priit Pulleritsu vend ja Rille Pulleritsu abikaasa.
Luha-pisitigu

Luha-pisitigu (Vertigo geyeri) on teoliik sugukonnast pisitigulased.
Tema koja kõrgus on kuni 1,9 mm.
Ta on Eestis arvatud III kaitsekategooriasse (seisuga 2012).
Eestis võib teda leida kohata niitudelt.
Gutni keel

Gutni keel on keel, mida kõneldi Rootsi saarel Ojamaal. Seda kasutati kuni hilise keskajani ka kirjakeelena.
Tänapäeval eksisteerib keel suhtluskeelena, kuid see on niivõrd segunenud rootsi keelega, et seda peetakse rootsi keele murdeks. Murdel eristatakse mitut varianti. Rootsi võimud ei tunnista gutni keelt vähemuskeelena.
Oskar Juul

Oskar Juul (12. aprill 1901 Vana-Jursi vald, Võrumaa – 16. mai 1962 Adelaide, Austraalia) oli eesti vaimulik.
Ta lõpetas Võru poeglaste gümnaasiumi. Tartu Ülikooli usuteaduskonnas õppis ta aastail 1924–1926 ja 1929–1931.
Oskar Juul osales Vabadussõjas, oli kooliõpetaja Paides ja Türil aastail 1926–1929 ja Pärnu linna poeg- ja tütarlastegümnaasiumi usuõpetaja aastail 1931–1934. 1940. aastal oli ta II Riigivolikogu valimistel vastaskandidaat 79. valimisringkonnas.
Prooviaastal oli ta Laiusel, ordineeriti 29. novembril 1942. Ta oli Harju-Jaani asetäitja õpetaja ja Laiuse abiõpetaja aastail 1942–1944.
1944. aastal põgenes ta Saksamaale, kus tegutses põgenikelaagri vaimulikuna. 1949. aastal emigreerus Austraaliasse. Oskar Juul oli Adelaide'i eesti koguduse asutaja ja õpetaja aastail 1950–1962. Ta hukkus autoõnnetusel.
Õppetool

Õppetool (sks. Lehrstuhl) on ühe professuuriga (s.t ühe professorikohaga) seotud õppeüksus ülikoolis.
Õppetoolis tehtava õppe- ja teadustöö temaatika ja õppetooli nimetus üldjuhul vastavad professuuri teemale (nimetusele) ja seda professuuri täitva professori teaduslikule kvalifikatsioonile.
Kristjan Kais

Kristjan Kais (sündinud 3. märtsil 1976 Paikusel) on eesti rannavõrkpallur. Koos sõber Rivo Vesikuga moodustavad nad klubi Kais&Vesik. 
Kristjan Kaisi pikkus on 188 cm ja kaal 82 kg.
Aastal 1999 alustas Kais Tartu Ülikooli kehakultuuriteaduskonnas tööd sportmängude õpetajana, alates 2003. aastast on samas lektor.
Ta on Eesti meister saalivõrkpallis, viiekordne Eesti meister rannavolles ning kahekordne Eesti rannakuningas.
Aastatel 1994–2002 mängis ta rannavollet koos vend Kaarel Kaisiga.
2002. aasta lõpust kuni 2009. aastani mängis koos Rivo Vesikuga. Nende parimateks saavutusteks oli 2007. aasta Zagrebi maailma karikasarja etapi kuldmedal, Euroopa sarjas kaks hõbe- ja kaks pronksmedalit. 2008. aastal osaleti Pekingi suveolümpiamängudel, kus oma alagrupist edasi ei pääsetud.
2010. aasta hooaja mängis ta rannavõrkpalli koos Oliver Vennoga.
2010. aasta septembrist mängib ta taas Kaarel Kaisiga.

Isiklikku

Tema abikaasa on võrkpallur Liina Uibopuu (nüüd Liina Kais). Tema vend Kaarel Kais on samuti rannavõrkpallur. Nende isa Peeter Kais on võrkpallur ja sporditegelane.
Ibaraki prefektuur

Geograafia

Valdav osa prefektuurist on järverikas madalik, kuid põhjaosa on mägine. Suuremad jõed on Naka jõgi ja Kinu jõgi. Suurim järv on Kasumigaura järv.

Sümbolid

Ibaraki prefektuuri tunnuslind on põldlõoke (Alauda arvensis), tunnuspuu on ploomipuu (Prunus mume) ja tunnuslill roos (Rosa).

Haldusjaotus

Ibaraki prefektuur on jaotatud 44 omavalitsuseks, millest 32 on suurlinnad (市 shi).
Viktor Pantšenko

Viktor Pantšenko (sündinud 29. mail 1963 Georgijevskis Stavropoli krais) on Venemaa endine jalgpallur.
1985-1986 mängis ta klubis SK Sport Tallinn.
Suhkruleht

Suhkruleht (Stevia) on taimeperekond korvõieliste sugukonnast.
Suhkrulehe perekonda kuulub umbes 240 liiki Lõuna-Ameerika taimi, mille looduslikuks levilaks on Põhja-Argentina, Mehhiko, Andid ja Brasiilia.
Selle perekonna liiki paraguai suhkrulehte (Stevia rebaudiana) kasutatakse loodusliku suhkruasendaja valmistamiseks.
Trans-efekt

Trans-efekt kirjeldab kompleksühendite asendusreaktsiooni korral lahkuva rühma valikut lähtuvalt selle rühma suhtes trans-asendis paikneva ligandi olemuse järgi. Mida tugevam on ligand võrreldes sellega trans-asendis paikneva ligandiga, seda kergemini toimub nõrgema ligandi asendumine. See efekt esineb ruutplanaarsetes, aga ka oktaeedrilistes kompleksühendites. Trans-efekti plaatina(II) ruutplanaarsetes kompleksides on palju uuritud, sest ligandi asendusreaktsioonid on sel juhul sobiva kiirusega.
Lisaks trans-efektile on olemas ka trans-mõju, mis kirjeldab kompleksühendi põhioleku parameetreid, näiteks sidemete pikkust. Kui üksteise suhtes on trans-asendis tugev ja nõrk ligand, siis nõrga ligandi ja tsentraalaatomi vaheline side on nõrgem ja lühem kui tugeva ligandi korral. Seetõttu asendub kergemini nõrgem ligand. Vältimaks segadust trans-efekti ja trans-mõju vahel, kasutatakse nende asemel terminitena ka kineetiline trans-efekt ja strukturaalne trans-efekt.

Trans-efekti rida

Trans-efekti olemus on kineetiline ehk sõltub asendusreaktsiooni kiirusest. Ligandide võime järgi paigutada asendusreaktsiooni käigus liituv ligand enda suhtes trans-asendisse saab moodustada trans-efekti rea:
H₂O, OH⁻, NH₃, py < Cl⁻ < Br⁻ < I⁻, NO₂⁻ < C₆H₅- < CH₃- < PR₃, H⁻ << CO, CN⁻, C₂H₄
Trans-efekti intensiivsus suureneb reas vasakult paremale, näiteks CO ja CN⁻ on tugevad trans-suunajad, H₂O aga nõrk. Trans-efekti saab kasutada kompleksühendite cis- ja trans-isomeeride selektiivseks saamiseks.
Üks levinum näide trans-efektist on diammiindikloroplaatina(II) cis- ja trans-isomeeride saamisreaktsioonid.
Cis-isomeeri korral on lähteaineks PtCl₄²⁻, millele lisatakse liias NH₃. Esimese reaktsioonietapi tulemusena asendub kompleksis juhusliku paiknemisega kloor NH₃-ga. Teise reaktsioonietapi käigus liitub järgmine NH₃ ligand kompleksile aga esmalt liitunud NH₃ ligandi suhtes cis-asendisse. Kuna kloor on tugevama trans-efektiga, siis esimeses etapis liitunud NH₃ ei suuda muuta temaga trans-asendis olevat kloori lahkuvaks ligandiks. Seetõttu on võimalik teise NH₃ ligandi liitumine juhul, kui lahkub üks klooridest, mis on omavahel trans-asendis.
Trans-isomeeri saamise lähteaineks on [Pt(NH₃)₄]²⁺, millele lisatakse liias Cl⁻. Esimese reaktsioonietapi käigus asendub üks NH₃ ligand klooriga. Teise etapi käigus aga tõukab kloor temaga trans-asendis paikneva NH₃ ligandi minema, mis asendub klooriga.
Asendusreaktsioon ruutplanaarsetes kompleksides toimub läbi trigonaalse bipüramidaalse vaheoleku, kus tsentraalaatomiga on seotud 5 ligandi. Vaheoleku planaarse kolmnurkse osa moodustavad lahkuv ligand, sellega trans-asendis paiknev ligand ja liituv ligand. Vaheoleku käigus saab toimuda π-sideme interaktsioon metalli d-orbitaali ja kolmnurkselt paiknevate ligandide sobivate orbitaalide vahel (p-aatomorbitaalid, π-sümmeetriaga molekulaarorbitaalid). Kui trans-asendis paiknev ligand on tugev π-aktseptor, siis see stabiliseerib vaheolekut elektrontiheduse aktsepteerimise läbi ja paigutab liituva ligandi trans-asendisse enda suhtes. Tugevad π-aktseptorid on näiteks CO, CN⁻ ja C₂H₄, π-doonorid aga halogeenid.
Armatuurlaud

Armatuurlaud ehk näidikulaud on liikumisvahendi juhi ees olev juhtpaneel, millel on nähtavad mitmesuguste mõõdikute näidud ja hoovad juhtimise tarvis.